Qilich — chopish yoki sanchish bilan yovga shikast yetkazadigan tigʻli qurol. Birinchi bor qad. turkiy Urxun-Yenisey bitiklarida qayd etiladi. Dastlabki Q. xanjarsimon boʻlib, uchi oʻtkir, 2 tigʻli qilib yasalgan. Q. dastasidan ushlaganda qoʻl tigʻ tomonga oʻtib ketmasligi uchun dasta bilan tigʻ ajratib qoʻyilgan. Q.ning qad. turlari suyakdan yasalgan, sirtiga chaqmoqtoshlar qoplangan va u faqat sanchish uchun yaroqli boʻlgan. Keyinchalik jez va temirdan tayyorlangan Q. ham sanchish, ham chopish uchun xizmat qilgan. 6—7-asrlarda Sharq mamlakatlarida bir tomonlama tigʻli egri Q. yasalgan. Uning uz. 80—90 sm, eni 3—3,5 sm boʻlib, qinda saqlangan. Maʼdanga ishlov berishning rivojlanishi oqibatida Q, sifati ham oshib borgan. Sharq davlatlarida Damashq poʻlatidan ishlangan Q., Isfahon Q.i shuhrat qozongan. Hukmdorlar, lashkarboshilar, beklar va bahodirlar uchun yasalgan Q.lar oltin, kumush va qimmatbaho toshlar bilan ziynatlangan.

H.Gʻ. ""Olmos qizi"" (1956) ilk qissasidan keyin nasriy janrlarda koʻproq ijod qilgʻan. 2 kitobdan ibo-rat ""Mashʼal"" (1958—61) romanida oʻtgan asrning 20-yillarida Oʻzbekistonda sotsialistik tuzumning barpo etilishi bilan bogʻliq voqealarni aks ettirishni oʻz oldiga maqsad qilib qoʻygan. Mazkur romandagi bir necha qahramonlar (Botirali, Eʼzozxon va boshqalar) obrazi mahorat bilan tasvirlanganiga qaramay, murakkab va hatto fo-jiali tarixiy davr unda oʻzining bir yoqlama ifodasini topgan. Yozuvchi ""Senga intilaman"" (1963) romanida 50-yillarda qoʻriq va boʻz yerlarning oʻzlashtirilishi mavzuiga murojaat etgan, ""Toshkentliklar"" (1967) roma-nida esa hamshaharlarining 2-jahon urushidan avvalgi va urush yillaridagi fidokorona mehnatini tasvirlash asosida oʻzbek xalqiga xos jasorat va qahramonlikni badiiy mujassamlantirishga intilgan. H.Gʻ.ning ""Binafsha atri"" (1976) romani ham Mirzachoʻlning oʻzlashtirilishi mavzuida. H.Gʻ. tarixiy-inqilobiy mavzudagi ""Mangulik"" (1978) romanidan keyin mumtoz oʻzbek adabiyotining mashhur namoyandasi Mashrab hayotiga bagʻishlangan navbatdagi romanini yaratgan.

Togʻtosh — Qashqadaryo viloyatidagi dovon. Hisor tizmasida, Qashqadaryo vodiysining togʻli qismi bilan Zarafshon daryosining chap irmogʻi, Magʻiyondaryo vodiysi oraligʻida joilashgan. 2900 m balandlikda. Dovondan otulovda yoki piyoda utish mumkin.

Blevio Italiyaning Lombardia mintaqasida joylashgan kommunadir. Como provinsiyasi tarkibiga kiradi. Maydoni – 5 km2. 1219 nafar aholi istiqomat qiladi (2008).